HMS Pallas (1804)

Το **HMS ''Pallas*** ήταν [[φρεγάτα]] κλάσης *Thames* [[Πλοία πέμπτης τάξης|πέμπτης τάξης]], δύναμης 32 κανονιών, του [[Βασιλικό Ναυτικό|Βασιλικού Ναυτικού]], η οποία ναυπηγήθηκε το 1804 στο [[Πλίμουθ]].

==Ιστορία==
Η *Pallas* ήταν μια από τις επτά φρεγάτες κλάσης *Thames* που παρήγγειλε το Βασιλικό Ναυτικό για τον στόλο του στις αρχές του 1804. Το σκαρί της τοποθετήθηκε στο [[Ναυπηγείο του Πλίμουθ]] τον Ιούνιο του 1804 ενώ καθελκύθηκε το απόγευμα της 17ης Νοεμβρίου του ιδίου έτους μαζί με το αδελφό πλοίο της [[HMS Circe (1804)|HMS *Circe*]]. Η *Pallas* εισήλθε στην υπηρεσία τον Ιανουάριο του 1805, υπό την διοίκηση του [[Λόρδος Κόχραν|Λόρδου Κόχραν]] και προχώρησε στον περίπλου της περιοχής των [[Αζόρες|Αζορών]]. Εκεί, συνέλαβε τρια ισπανικά εμπορικά πλοία και έναν ισπανικό [[Κουρσάρος|κουρσάρο]].

Ο Κόχραν έλαβε εντολές να πλεύσει προς την ακτή της [[Νορμανδία]]ς το 1806. Το απόγευμα της 5ης Απριλίου 1806, ο Κόχραν έπλευσε με την *Pallas* στην [[εκβολές της Ζιρόντ]] και κατέλαβε την γαλλική [[κορβέττα]] *Tapageuse*, ενώ οδήγησε στην ακτή και βύθισε άλλες τρεις κορβέττες. Οι κορβέττες τις οποίες ο Κόχραν οδήγησε στην ακτή ήταν μια δύναμης 24 κανονιών, μια δύναμης 22 κανονιών και η *Malicieuse*, δύναμης 18 κανονιών. Νωρίτερα, ενώ βρισκόταν στον ναύσταθμο, η *Pallas* είχε καταλάβει δύο [[Σαζ μαρέ|chasse marees]] (είδος εμπορικού πλοίου), το *Dessaix* και το *L'Île Deais*, βύθισε ένα τριτο, κατέλαβε ένα [[Βρίκιον|βρίκιο]], το *Pomone*, και κατέκαψε ένα δεύτερο.

Το 1807, η διοίκηση του πλοίου πέρασε στον Τζορτζ Μίλερ. Αργότερα τον ίδιο χρόνο πέρασε στον [[Τζορτζ Κάντογκαν, 3ος Κόμης Κάντογκαν|Τζορτζ Κάντογκαν]] και έλαβε μέρος στην απομάκρυνση του βρετανικού στρατού από το [[Εκστρατεία του Βάλχερεν|Βάλχερεν]]. Το 1808, ανέλαβε ο [[Τζορτζ Σέιμουρ (αξιωματικός του Βασιλικού Ναυτικού)|Τζορτζ Φράνσις Σέιμουρ]] επιχειρώντας στην [[Μάγχη]] ως μέρος του [[Στόλος της Μάγχης|Στόλου της Μάγχης]].

Ο Επίτιμος Πλοίαρχος Τζορτζ Κάντογκαν ανέλαβε το *Pallas* στις 16 Σεπτεμβρίου 1809, έχοντας μετακινηθεί από το *Crocodile*. Το 1810, η φρεγάτα *Pallas* διατάχθηκε να μετακινηθεί στη [[Βόρεια Θάλασσα]] και έπλευσε στα ανοιχτά της Νορβηγίας όπου κατέλαβε τέσσερα δανικά [[Κότερο|κότερα]] κουρσάρων.

==Κατάληξη==

Ο Τζ.Π. Μονκ ήταν Πλοίαρχος της φρεγάτας *Pallas* όταν αυτή βυθίστηκε στον [[Κόλπος του Φορθ|Κόλπο του Φορθ]] κοντά στο [[Ντάνμπαρ]] τη νύχτα της 18ης Δεκεμβρίου 1810. Ο [[Πλοηγός (επάγγελμα)|πλοηγός]] μπέρδεψε το φως σε μια ασβεστοκάμινο στο [[Μπρόξμουθ]] με αυτό που βρισκόταν στη [[Νήσος του Μέι|Νήσο του Μέι]], και αυτό που ήταν στο νησί με αυτό στο Μπελ Ροκ. Οι [[Ναυαγοσωστικός σταθμός του Ντάνμπαρ|ναυαγοσώστες του Ντάνμπαρ]] διέσωσαν 45 ναύτες του HMS *Pallas* πραγματοποιώντας δύο προσπάθειες, ενώ στην τρίτη είχαν πνιγει σχεδόν όλοι. Συνολικά 11 ναύτες του *Pallas* πνίγηκαν.

Στο επακόλουθο δικαστήριο, ο δικαστής επέπληξε έντονα τον Μονκ και τον πλοηγό, Τζέιμς Μπούργκες, για τις απώλειες. Επίσης, απομάκρυνε από τη θέση του τον επικεφαλής, Ντέιβιντ Κλεγκ, διατάζοντας τον να μην υπηρετήσει ποτέ ξανά στην θέση αυτή.

Η φρεγάτα *Pallas* συνοδευόταν από το [[HMS Nymphe (1780)|*Nymphe*]], το οποίο επίσης βυθίστηκε τη νύχτα εκείνη, αν και δεν υπήρξαν απώλειες ανθρώπων. Το *Nymphe* βυθίστηκε σε βράχο με την ονομασία Ντέβιλς Αρκ (Αψίδα του Διαβόλου) κοντά στο Σκέθαρντ ον Τορ Νες Ντάνμπαρ.

==Παραπομπές==
<references/>

== Βιβλιογραφία ==
*
*Gossett, William Patrick (1986) *The lost ships of the Royal Navy, 1793-1900*. (London: Mansell).
*
*O’Byrne, William R. (1849) *A naval biographical dictionary: comprising the life and services of every living officer in Her Majesty's navy, from the rank of admiral of the fleet to that of lieutenant, inclusive''. (London: J. Murray), vol. 1.
*

Κατηγορία:Βρετανικά πολεμικά πλοία
Κατηγορία:Φρεγάτες